দীর্ঘ অচলাবস্থার পর লেবাননে নতুন সরকার
টানা আট মাসের রাজনৈতিক অস্থিরতার পর বৃহস্পতিবার নতুন সরকার গঠনের ঘোষণা দিয়েছে লেবানন। দেশটিতে বড় ধরনের অর্থনৈতিক পতনের মধ্যে এ ঘোষণা এলো।







কাজেই পশ্চিমা সমর্থিত প্রধানমন্ত্রী সাদ হারিরিকে এখন নতুন প্রতিকূলতার মুখোমুখি হতে হবে। বিশেষ করে প্রবৃদ্ধি বাড়াতে অর্থনৈতিক বিপর্যয় থেকে দেশকে উদ্ধার ও কয়েক কোটি ডলার প্রতিশ্রুত ঋণ-সহায়তা ছাড়িয়ে আনার চ্যালেঞ্জ তার সামনে রয়েছে। 




৩০ সদস্যের মন্ত্রিসভার প্রধান হবেন সাদ হারিরি। রাজধানী বৈরুতে এক সংবাদ সম্মেলনে তিনি বলেন, ভয়াবহ ঋণ থেকে দেশকে উদ্ধারে কোনো বিলম্ব না করে এখনই পদক্ষেপ নিতে হবে। আমরা অর্থনৈতিক, সামাজিক ও প্রশাসনিক সংকট মোকাবেলা করছি।
হারিরি বলেন, এটি সত্যিই কঠিন রাজনৈতিক সময়। বিশেষ করে নির্বাচনের পর আমরা পরিস্থিতিকে বদলে দেব এবং কাজ শুরু করব।
সুশীল সমাজের আন্দোলন থেকে আসা সাবাহ পার্টির সদস্য ভিকি খাউরি বলেন, নতুন সরকারকে সবার আগে অর্থনীতির চাকা সচল করতে হবে।
তিনি বলেন, আমাদের অবশ্যই অর্থনৈতিক ও সামাজিক সংস্কার করতে হবে।

টানা আট মাসের রাজনৈতিক অস্থিরতার পর বৃহস্পতিবার নতুন সরকার গঠনের ঘোষণা দিয়েছে লেবানন। দেশটিতে বড় ধরনের অর্থনৈতিক পতনের মধ্যে এ ঘোষণা এলো।